Yhteinen ehdotus NEUVOSTON ASETUS Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 442/2011 muuttamisesta /* KOM/2011/0542 lopullinen - 2011/0233 (NLE) */





PERUSTELUT (1) Neuvosto antoi 9. toukokuuta 2011 asetuksen (EU) N:o 442/2011 Syyrian tilanteen johdosta määrättävistä rajoittavista toimenpiteistä. (2) Unionin ulkoasioiden ja turvallisuuspolitiikan korkea edustaja ja varapuheenjohtaja antoi 18. elokuuta 2011 lausunnon, jonka mukaan EU aikoo toteuttaa jatkotoimia. Neuvosto pääsi 26. elokuuta 2011 poliittiseen yksimielisyyteen lisätoimipaketista, johon sisältyy varojen jäädyttämistä koskevien perusteiden laajentaminen sekä kielto ostaa, tuoda tai kuljettaa raakaöljyä tai öljytuotteita Syyriasta. Uudet henkilöt, yhteisöt ja elimet, joiden varat ja taloudelliset resurssit jäädytetään, luetellaan päätöksen liitteessä. (3) Osa näistä toimenpiteistä kuuluu Euroopan unionin toiminnasta tehdyn sopimuksen soveltamisalaan ja niiden täytäntöönpanemiseksi tarvitaan sen vuoksi unionin lainsäädäntöä, jotta voidaan varmistaa, että talouden toimijat soveltavat niitä yhtenäisesti kaikissa jäsenvaltioissa. 2011/0233 (NLE) Yhteinen ehdotus NEUVOSTON ASETUS Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 442/2011 muuttamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 215 artiklan, ottaa huomioon Syyriaan kohdistettavista rajoittavista toimenpiteistä annetun neuvoston päätöksen 2011/273/YUTP[1], ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen, sekä katsoo seuraavaa: (1) Neuvosto antoi 9 päivänä toukokuuta 2011 asetuksen (EU) N:o 442/2011 Syyrian tilanteen johdosta määrättävistä rajoittavista toimenpiteistä[2]. (2) […] tehdyssä neuvoston päätöksessä 2011/[…]/YUTP[3] vahvistetaan käyttöön otettavat lisätoimenpiteet, joihin kuuluu kielto ostaa, tuoda tai kuljettaa raakaöljyä ja öljytuotteita Syyriasta sekä varojen ja taloudellisten resurssien jäädyttäminen uusilta henkilöiltä tai yhteisöiltä, jotka saavat hyötyä Bashar al-Assadilta ja hänen hallinnoltaan tai tukevat näitä. Uudet henkilöt, yhteisöt ja elimet, joiden varat ja taloudelliset resurssit jäädytetään, luetellaan päätöksen liitteessä. (3) Osa kyseisistä toimenpiteistä kuuluu Euroopan unionin toiminnasta tehdyn sopimuksen soveltamisalaan ja niiden täytäntöönpanemiseksi tarvitaan sen vuoksi unionin lainsäädäntöä, jotta voidaan varmistaa, että talouden toimijat soveltavat niitä yhtenäisesti kaikissa jäsenvaltioissa. (4) Syyrian kanssa tehdyn yhteistyösopimuksen[4] soveltaminen on keskeytetty osittain neuvoston päätöksellä […][5]. (5) Tässä asetuksessa säädettyjen toimenpiteiden tehokkuuden varmistamiseksi tämän asetuksen on tultava voimaan viipymättä, ON HYVÄKSYNYT TÄMÄN ASETUKSEN: 1 artikla Muutetaan asetus (EU) N:o 442/2011 seuraavasti: (1) Lisätään 1 artiklaan alakohdat seuraavasti: ”g) ”vakuutuksella” vakuutusta tai sitoumusta, jolla yksi tai useampi luonnollinen henkilö tai oikeushenkilö on maksua vastaan velvollinen antamaan riskin toteutuessa yhdelle tai useammalle henkilölle vakuutuksessa tai sitoumuksessa määrätyn korvauksen tai etuuden; h) ”jälleenvakuutuksella” toimintaa, jossa on kyse sellaisten riskien hyväksymisestä, jotka vakuutusyritys tai muu jälleenvakuutusyritys on luovuttanut, tai, kun on kyse Lloyd’s-nimisestä vakuutuksenantajien yhteenliittymästä, toimintaa, jossa muu vakuutus- tai jälleenvakuutusyritys kuin vakuutuksenantajien yhteenliittymä Lloyd’s hyväksyy Lloyd’sin jäsenen luovuttamia riskejä; i) ”öljytuotteilla” liitteessä IV lueteltuja tuotteita.” (2) Lisätään 3 a artikla ja 3 b artikla seuraavasti: ”3 a artikla Kielletään (a) raakaöljyn tai öljytuotteiden tuonti unioniin, mikäli ne i) ovat peräisin Syyriasta tai ii) on tuotu Syyriasta; (b) Syyriassa olevan tai Syyriasta peräisin olevan raakaöljyn tai öljytuotteiden ostaminen, (c) raakaöljyn tai öljytuotteiden kuljetus, mikäli ne ovat peräisin Syyriasta tai niitä viedään Syyriasta mihin tahansa maahan, (d) a, b ja c alakohdan säännöksiin liittyvän rahoituksen tai rahoitusavun, myös johdannaisten ja futuurien sekä vakuutusten ja jälleenvakuutusten, antaminen suoraan tai välillisesti ja (e) tietoinen ja tarkoituksellinen osallistuminen sellaiseen toimintaan, jonka tavoitteena tai seurauksena on suoraan tai välillisesti a, b, c tai d alakohdassa tarkoitettujen kieltojen kiertäminen. 3 b artikla Edellä olevan 3 a artiklan kieltoja ei sovelleta seuraaviin: a) ennen [tämän artiklan hyväksymispäivä] tehdystä sopimuksesta johtuvan velvoitteen toteuttaminen viimeistään 31 päivänä lokakuuta 2011 edellyttäen, että luonnollinen henkilö tai oikeushenkilö, yhteisö tai elin, joka toteuttaa kyseistä velvoitetta, on ilmoittanut toimesta tai liiketapahtumasta vähintään kolme päivää aikaisemmin sen jäsenvaltion, johon se on sijoittautunut, liitteessä III luetellulla verkkosivulla mainitulle toimivaltaiselle viranomaiselle tai b) Syyriasta ennen [tämän artiklan hyväksymispäivä] tai, jos vienti on toteutettu a alakohdan mukaisesti, viimeistään 31 päivänä lokakuuta 2011 viedyn raakaöljyn tai öljytuotteiden ostaminen.”. (3) Korvataan 5 artiklan 1 kohta seuraavasti: ”1. Liitteessä II luetellaan luonnolliset henkilöt, oikeushenkilöt, yhteisöt ja elimet, joiden neuvosto on neuvoston päätöksen 2011/273/YUTP 4 artiklan 1 kohdan mukaisesti katsonut olevan vastuussa Syyrian siviiliväestöön kohdistetuista väkivaltaisista tukahduttamistoimista, henkilöt ja yhteisöt, jotka saavat hyötyä Bashar al-Assadilta ja hänen hallinnoltaan tai tukevat näitä, ja heitä lähellä olevat henkilöt ja yhteisöt.”. (4) Korvataan 6 artiklan c ja d alakohta seuraavasti: ”c) on tarkoitettu yksinomaan jäädytettyjen varojen tai jäädytettyjen taloudellisten resurssien tavanomaisesta säilyttämisestä tai hoidosta aiheutuvien palkkioiden tai palvelumaksujen maksamiseen; d) ovat tarpeen poikkeuksellisia menoja varten edellyttäen, että toimivaltainen viranomainen on ilmoittanut muiden jäsenvaltioiden toimivaltaisille viranomaisille ja komissiolle vähintään kaksi viikkoa ennen luvan antamista perusteet, joiden nojalla se katsoo, että erityinen lupa olisi annettava;”, ja lisätään alakohdat seuraavasti: ”e) maksetaan kansainvälisen oikeuden nojalla koskemattomuutta nauttivan diplomaatti- tai konsuliedustuston tai kansainvälisen järjestön tilille tai tililtä, mikäli tällaiset maksut on tarkoitettu käytettäviksi kyseisen diplomaatti- tai konsuliedustuston tai kansainvälisen järjestön virallisiin tarkoituksiin, tai f) ovat välttämättömiä humanitaarisista syistä, joita ovat esimerkiksi avun toimittaminen ja avun toimittamisen helpottaminen, mukaan lukien lääkkeiden, elintarvikkeiden, sähkön, humanitaaristen työntekijöiden ja niihin liittyvän avun toimittaminen tai ulkomaalaisten evakuointi Syyriasta.”. (5) Lisätään 10 a artikla seuraavasti: ”Syyrian hallituksen tai henkilöiden tai yhteisöjen, jotka esittävät vaateen näiden välityksellä tai näiden puolesta, vaateita, mukaan lukien korvausvaateet tai muut tämänkaltaiset vaateet kuten kuittausvaatimukset tai vakuudelliset vaatimukset, ei oteta huomioon sellaisten sopimusten tai liiketoimien yhteydessä, joiden suorittamiseen on vaikuttanut suoraan tai välillisesti, kokonaan tai osittain, jokin toimenpide, josta on säädetty tässä asetuksessa.”. 2 artikla Muutetaan asetuksen (EU) N:o 442/2011 liite II tämän asetuksen liitteen mukaisesti. 3 artikla Lisätään tämän asetuksen liite II asetuksen (EU) N:o 442/2011 liitteeksi IV. 4 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan kaikissa jäsenvaltioissa. Tehty Brysselissä […] Neuvoston puolesta Puheenjohtaja […] LIITE Lisätään seuraavat asetuksen (EU) N:o 442/2011 liitteessä II olevaan luonnollisten henkilöiden, oikeushenkilöiden, yhteisöjen ja elinten luetteloon [neuvosto ehdottaa uusia nimiä] LIITE II ”LIITE IV Öljytuotteiden ja HS-nimikkeiden luettelo HS-nimike Kuvaus 2709 00 Maaöljyt ja bitumisista kivennäisistä saadut öljyt, raa'at: 2710 Maaöljyt ja bitumisista kivennäisistä saadut öljyt, muut kuin raa'at; muualle kuulumattomat valmisteet, joissa on perusaineosana maaöljyjä tai bitumisista kivennäisistä saatuja öljyjä vähintään 70 painoprosenttia; jäteöljyt: 2711 Maaöljykaasut ja muut kaasumaiset hiilivedyt: 2712 Vaseliini; parafiini, mikrokiteinen maaöljyvaha, puristettu parafiini (slack wax), otsokeriitti, ruskohiilivaha, turvevaha ja muut kivennäisvahat sekä niiden kaltaiset synteettisesti tai muulla menetelmällä valmistetut tuotteet, myös värjätyt: 2713 Maaöljykoksi, maaöljybitumi ja muut maaöljyjen tai bitumisista kivennäisistä saatujen öljyjen jätetuotteet: 2714 Luonnonbitumi ja -asfaltti; bitumi- tai öljyliuske ja bitumipitoinen hiekka; asfaltiitit ja asfalttikivi: 2715 00 00 Luonnonasfalttiin, luonnonbitumiin, maaöljybitumiin, kivennäistervaan tai kivennäistervapikeen perustuvat bitumiset seokset (esim. bitumimastiksi ja ”cut-backs”). ” [1] EUVL L 121, 10.5.2011, s. 11. [2] EUVL L 121, 10.5.2011, s. 11. [3] EUVL L […]. [4] EYVL L 269, 27.9.1978, s. 2. [5] EUVL L […].